Diari Oficial de la Generalitat Valenciana


Sumari del DOGV 8342, del 19-07-2018 (2018/7120)

DECRET 16/2018, de 16 de juliol, del president de la Generalitat, pel qual declara el cessament i el nomenament de vocal del Consell Rector de la Corporació Valenciana de Mitjans de Comunicació.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8342

Data del DOGV
:   19-07-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2018/7120


Data del document
:   16-07-2018

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Presidència de la Generalitat
    * Corporació Valenciana de Mitjans de Comunicació

DECRET 16/2018, de 16 de juliol, del president de la Generalitat, pel qual declara el cessament i el nomenament de vocal del Consell Rector de la Corporació Valenciana de Mitjans de Comunicació.  
 [2018/7120]  
L'article 13 de la Llei 6/2016, de 15 de juliol, de la Generalitat, del servei públic de radiodifusió i televisió d'àmbit autonòmic, de titularitat de la Generalitat, disposa que el Consell Rector de la Corporació Valenciana de Mitjans de Comunicació estarà compost, entre altres, per una persona proposada per les organitzacions sindicals amb representació en els òrgans de representació del personal de la Corporació i les societats que en depenguen.  
Així mateix, segons estableix l'article 14 de la llei referida, la persona esmentada, amb caràcter previ al seu nomenament per decret del president del Consell, haurà de comparéixer en audiència pública davant de la comissió de les Corts competent, en la forma que aquesta determine, a fi que la comissió puga informar-se de la seua idoneïtat i no-concurrència d'incompatibilitat per a l'exercici del càrrec.  
La disposició transitòria quarta de l'esmentada llei estableix que «malgrat el que disposa l'article 13.3.d d'aquesta llei, fins que no es conforme la plantilla de la Corporació i les societats que en depenguen i no estiguen constituïts els òrgans de representació del personal de la Corporació i les seues societats, seran els sindicats que tinguen una representació mínima del 10 per cent de delegats en el conjunt del sector públic de la Generalitat els que hauran de fer, en el termini màxim de dos mesos des de l'entrada en vigor de la llei, la proposta de la persona que ha de formar part amb caràcter transitori del Consell Rector de la Corporació».  
El Decret 7/2017, de 17 de maig, del president de la Generalitat, va nomenar com a vocal, en representació dels treballadors i de les treballadores de la Corporació Valenciana de Mitjans de Comunicació, María Soledad Fernández Cano, la qual, en data 24 d'octubre de 2017, va manifestar a la Corporació la seua renúncia al càrrec, d'acord amb el que disposa l'article 18, apartat 1, lletra a) de la mencionada llei.  
En relació amb això, l'apartat 2 de l'article 18 de la Llei 6/2016, de 15 de juliol, de la Generalitat, estableix que en els supòsits previstos en les lletres a, c, i d de l'apartat anterior, el cessament del conseller o consellera serà declarat pel president del Consell i serà publicat en el Diari Oficial de la Generalitat Valenciana.  
La Comissió de Radiotelevisió Valenciana i de l'Espai Audiovisual de les Corts Valencianes, en la reunió del dia 19 de juny de 2018, proposà Macu Gimeno Mengual, per a formar part del Consell Rector de la Corporació Valenciana de Mitjans de Comunicació, a proposta dels sindicats representatius del sector públic de la Generalitat, d'acord amb el que estableixen els articles 13.3.d i la disposició transitòria quarta de la Llei 6/2016, de 15 de juliol, de la Generalitat, del servei públic de radiodifusió i televisió d'àmbit autonòmic, de titularitat de la Generalitat.  
  
Segons el que disposa l'article 14.3 de l'esmentada llei, el nomenament formal dels consellers i de les conselleres del Consell Rector es realitzarà per decret del president del Consell, després de complir-se els tràmits previstos, i aquest nomenament serà publicat en el Diari Oficial de la Generalitat Valenciana.  
  
En virtut de tot això, i de conformitat amb el que disposen els preceptes anteriors,  
  
DECRETE  
  
Primer  
Declarar el cessament, com a vocal en representació dels treballadors i de les treballadores de la Corporació Valenciana de Mitjans de Comunicació, de María Soledad Fernández Cano.  
  
Segon  
Nomenar, com a vocal en representació del personal de la Corporació Valenciana de Mitjans de Comunicació i les seues societats, Macu Gimeno Mengual.  
  
Tercer  
Els efectes del que disposa aquest decret es produiran el mateix dia que es publique en el Diari Oficial de la Generalitat Valenciana.  
  
València, 16 de juliol de 2018  
  
El president de la Generalitat,   
XIMO PUIG I FERRER